Държавен вестник, бр. 106, 2011 г., стр. 9

БРОЙ  106	
Д Ъ Р Ж А В Е Н  В Е С Т Н И К 	
СТР.  9  
лят с наредба на министъра на образованието, 
младежта и науката съгласувано с министъра 
на финансите.
Чл. 52. (1) Средствата за подобряване на 
материално-техническата база в размер 24 лв. 
на ученик се разпределят от първостепенните 
разпоредители с бюджетни кредити между 
училищата на базата на броя на учениците в 
редовна форма на обучение.
(2) Средствата по ал. 1 са разчетени по 
бюджетите на министерствата, финансиращи 
училища, и по бюджетните взаимоотношения 
на общините с централния бюджет за 2012 г.
Чл. 53. (1) Министърът на здравеопазването 
чрез регионалните здравни инспекции определя 
и наблюдава/координира промените в натурал­
ните показатели за броя на децата в детските 
ясли, на децата в детските кухни и на медиато­
рите по общини в делегираните от държавата 
дейности по здравеопазване, финансирани по 
единни разходни стандарти, и ги представя в 
Министерството на финансите за извършване 
на компенсирани промени.
(2) Министерството на здравеопазването 
до 15 февруари 2012 г. публикува на интернет 
страницата си информация за броя към 1 януари 
2012 г. на децата в детските ясли, на децата 
в детските кухни и на медиаторите, разпреде­
лени по видове единни разходни стандарти и 
по първостепенни разпоредители с бюджетни 
кредити.
(3) Министърът на здравеопазването въз 
основа на данните от информацията по ал. 2 
предлага на министъра на финансите до 31 март 
2012 г. да извърши компенсирани промени по 
бюджетните взаимоотношения на общините 
с централния бюджет за 2012 г. във връзка с 
настъпили промени в броя на децата в детските 
ясли, на децата в детските кухни и на меди­
аторите, въз основа на които се разпределят 
средства по единни разходни стандарти.
(4) Въз основа на данните от информационна­
та система на Министерството на образованието, 
младежта и науката „АдминМ“, представени 
от министъра на образованието, младежта 
и науката до 31 март 2012 г., министърът на 
финансите извършва корекции по бюджетните 
взаимоотношения на общините с централния 
бюджет за 2012 г. във връзка с настъпили проме­
ни в броя на учениците и на децата в детските 
градини, наблюдавани в здравните кабинети, 
и на децата в яслените групи на обединените 
детски заведения, чието обучение, възпитание и 
подготовка се финансират по единни разходни 
стандарти за учебната 2011 – 2012 г.
(5) Общините представят на регионалните 
здравни инспекции информация в края на всяко 
тримесечие за броя на децата в детските ясли, 
на децата в детските кухни и на здравните 
медиатори.
Чл. 54. Министерството на здравеопазване­
то може да предоставя субсидии на болници, 
преобразувани в търговски дружества с 50 и 
над 50 на сто държавно участие, за високотех­
нологични дейности с национално значение по 
критерии и по ред, определени от министъра 
на здравеопазването, в рамките на средствата, 
предвидени в Закона за държавния бюджет на 
Република България за 2012 г. за тази дейност.
Чл. 55. (1) Министерството на здравеопазва­
нето субсидира държавни и общински лечебни 
заведения за болнична помощ за следните 
дейности:
1. интензивно лечение, в т.ч. осигуряване 
на лекарствени продукти при животозастра­
шаващи кръвоизливи и спешни оперативни и 
инвазивни интервенции при пациенти с вродени 
коагулопатии;
2. амбулаторно проследяване (диспансериза­
ция) и активно лечение на пациенти с активна 
туберкулоза;
3. продължаващо лечение и рехабилитация 
на пациенти с туберкулоза и неспецифични 
белодробни заболявания;
4. амбулаторно проследяване и лечение на 
пациенти с ХИВ и стационарно лечение на 
пациенти със СПИН;
5. диагностика и стационарно лечение на 
пациенти с инфекциозни заболявания за пре­
дотвратяване на епидемиологичен риск;
6. реконструктивни хирургически операции 
за реплантация на тъкани;
7. диагностични изследвания с РЕТ/СТ 
апаратура;
8. национален раков регистър.
(2) Министерството на здравеопазването 
субсидира държавни и общински лечебни 
заведения за болнична помощ, държавни и 
общински комплексни онкологични центрове, 
държавни и общински центрове за психично 
здраве и държавни и общински центрове за 
кожно-венерически заболявания за следните 
дейности:
1. амбулаторно проследяване (диспансе­
ризация), стационарно лечение на пациенти 
с психични заболявания, субституиращи и 
поддържащи програми с метадон и дневни 
психорехабилитационни програми;
2. амбулаторно проследяване (диспансе­
ризация) на пациенти с кожно-венерически 
заболявания;
3. медицинска експертиза, осъществявана 
от ТЕЛК.
(3) Извън случаите по ал. 1 Министерството 
на здравеопазването субсидира лечебни заведе­
ния за болнична помощ за оказване на спешна 
медицинска помощ на пациенти със спешни 
състояния, преминали през спешни отделения, 
които пациенти не са хоспитализирани в същото 
лечебно заведение.